CELEX: 32012R0715
Language: et
Date: 2012-07-30 00:00:00
Title: Komisjoni rakendusmäärus (EL) nr 715/2012, 30. juuli 2012 , millega muudetakse määrust (EL) nr 42/2010 teatavate kaupade klassifitseerimise kohta kombineeritud nomenklatuuris

7.8.2012   
            
            
               ET
            
            
               Euroopa Liidu Teataja
            
            
               L 210/4
            
         KOMISJONI RAKENDUSMÄÄRUS (EL) nr 715/2012,
   30. juuli 2012,
   millega muudetakse määrust (EL) nr 42/2010 teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Komisjoni määruse (EL) nr 42/2010 (2) lisas oleva tabeli 3. veeru teise lõigu kohaselt ei vasta kõnealuse tabeli 1. veerus kirjeldatud söödav tableti kujul toode oma koostise, valmistusviisi ja toidulisandina kasutamise tõttu kombineeritud nomenklatuuri (CN) grupi 19 märkuse 2 punkti b alapunkti 2 nõuetele. Seega ei või toodet klassifitseerida gruppi 19.
            
         
               (2)
            
            
               Euroopa Liidu Kohtu 17. detsembri 2009. aasta otsuse põhjal liidetud kohtuasjades C-410/08 kuni C-412/08, Swiss Caps, (3) eelkõige punkti 33 põhjal, on toidulisandina kasutamiseks ettenähtud söödava kauba klassifitseerimine CNi rubriiki 2106 võimalik vaid tingimusel, et asjaomased toiduvalmistised on mujal nimetamata. Toidulisandina kasutamiseks ettenähtud toiduvalmistised võib seega klassifitseerida CNi muudesse rubriikidesse, kui kõnealuste rubriikide kirjeldus on konkreetsem.
            
         
               (3)
            
            
               Sellest tulenevalt ei saa söödava toote valmistusviis ja kasutamine toidulisandina olla toote CNi grupist 19 väljajätmise põhjuseks. Seepärast on vaja märkida, et ainus põhjus, miks toode ei vasta CNi grupi 19 märkuse 2 punkti b alapunkti 2 nõuetele, on selle koostis.
            
         
               (4)
            
            
               Seepärast tuleks määruse (EL) nr 42/2010 lisas oleva tabeli 3. veeru teises lõigus esitatud põhjendusi vastavalt muuta. Selguse huvides tuleks kogu määruse (EL) nr 42/2010 lisa asendada.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 42/2010 lisa asendatakse järgmisega:
   
      
         „LISA
         
                     Toote kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Toode, mille koostis (massiprotsentides) on järgmine:
                     
                                 —
                              
                              
                                 müürodrapulber
                              
                              
                                 28,8
                              
                           
                                 —
                              
                              
                                 mesi
                              
                              
                                 27,5
                              
                           
                                 —
                              
                              
                                 orasheinapulber
                              
                              
                                 21,5
                              
                           
                                 —
                              
                              
                                 lutsernipulber
                              
                              
                                 21,5
                              
                           
                                 —
                              
                              
                                 stear(iin)hape
                              
                              
                                 0,4
                              
                           
                                 —
                              
                              
                                 pipar
                              
                              
                                 0,25
                              
                           
                                 —
                              
                              
                                 kroompikolinaat
                              
                              
                                 0,01
                              
                           (vastab 8,7 μg kroomile tableti kohta)
                     Toode on ette nähtud jaemüügiks tablettidena ja seda kasutatakse toidulisandina (üks tablett kaks korda päevas).
                  
                  
                     2106 90 98
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 2106, 2106 90 ja 2106 90 98 sõnastusega.
                     Kuna toode ei vasta oma koostise tõttu grupi 19 märkuse 2b alapunkti 2 nõuetele, ei või seda klassifitseerida gruppi 19.
                     Toode ei vasta grupi 30 lisamärkuse 1 nõuetele, kuna ei deklareerita midagi selle kasutuse kohta konkreetsete haiguste puhul ega anta toimeainete kontsentratsiooni tootes. Seega ei või toodet käsitada taimse ravimpreparaadina rubriigi 3004 tähenduses.
                     Seega peetakse toodet rubriigi 2106 mujal nimetamata toiduvalmistiseks, mida kasutatakse toidulisandina tervise või heaolu säilitamiseks. (Vt ka HSi selgitavad märkused, rubriik 2106, teine lõik, punkt 16).”
                  
               
   
   Artikkel 2
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuli 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  ELT L 12, 19.1.2010, lk 2.
   
      (3)  [2010], EKL I-11991.